Document ID: 31996R1172

KOMISSION ASETUS (EY) N:o 1172/96,
annettu 27 päivänä kesäkuuta 1996,
Kanariansaarten siitoskanien hankintataseen ja hankintatuen vahvistamisesta osana neuvoston asetuksen (ETY) N:o 1601/92 4 artiklassa säädettyä järjestelmää
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna komission asetuksella (EY) N:o 2537/95 (2), ja erityisesti sen 4 artiklan 4 kohdan,
sekä katsoo, että
asetuksen (ETY) N:o 1601/92 4 artiklan soveltamiseksi on syytä vahvistaa markkinointivuodeksi 1996/97 niiden yhteisöstä peräisin olevien siitoskanien määrät, joita varten myönnetään tukea Kanariansaarten tuotantomahdollisuuksien kehittämistarkoituksessa,
Kanariansaarten edellä mainittujen harkintatukien määrät muualta yhteisöstä peräisin oleville siitoskaneille olisi vahvistettava; nämä tuet on vahvistettava ottaen huomioon erityisesti hankintahinnat maailmanmarkkinoilla, Kanariansaarten maantieteellisestä sijainnista aiheutuvat olosuhteet ja kyseisten eläinten perushinnat vietäessä kolmansiin maihin,
yhteiset yksityiskohtaiset säännöt Kanariansaarten tiettyjen maataloustuotteiden hankintajärjestelmän soveltamisesta vahvistetaan komission asetuksessa (EY) N:o 2790/94 (3), sellaisena kuin se on viimeksi muutettuna asetuksella (EY) N:o 2883/94 (4); selvyyden vuoksi olisi kumottava siitoskaneja koskevan Kanariansaarten hankintatuen vahvistamisesta osana neuvoston asetuksen (ETY) N:o 1601/92 4 artiklassa säädettyä järjestelmää 3 päivänä heinäkuuta 1995 annettu asetus (EY) N:o 2607/95 (5),
asetuksen (ETY) N:o 1601/92 soveltamiseksi hankintajärjestelmää sovelletaan 1 päivästä heinäkuuta; on syytä säätää tämän asetuksen säännösten välittömästä voimaan tulosta, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1601/92 4 artiklan 1 kohdassa säädetty tuki yhteisöstä peräisin olevien siitoskanien tuonnille Kanariansaarille sekä se kanien määrä, jolle tukea myönnetään, vahvistetaan tämän asetuksen liitteessä.
2 artikla
Kumotaan asetus (EY) N:o 1607/95.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä kesäkuuta 1996.

Labels: 19
5
3
6
18